Poljoprivredna, prehrambena i veterinarska škola Stanka Ožanića provodi projekt Novim znanjima za zdravije sutra (New knowledge for a healthy tomorrow). Projekt je odobren i financiran od Agencije za mobilnost i programe EU u sklopu programa Erasmus+, Ključna aktivnost 1 – Mobilnost u svrhu učenja za pojedince, temeljem kojeg Škola raspisuje

**NATJEČAJ**

 **ERASMUS+**

 **Know for Tomorrow**

 **2019-1-HR01-KA102-060679**

U sklopu projekta Know for Tomorrow odobrena je mobilnost 9 nastavnika koji predaju prehrambenu grupu predmeta u Poljoprivrednoj, prehrambenoj i veterinarskoj školi Stanka Ožanića na stručno usavršavanje u Bragu, Portugal. Stručno usavršavanje održavati će se u razdoblju od 6 dana (7. do 13. srpnja 2020.).

**Nastavnici će na stručnom usavršavanju steći:**

* stručna znanja: inovacije u prehrambenoj industriji, suvremene metode procesiranja hrane, znanstvena dostignuća iz područja nutricionizma i dijetoterapije, te specifična stručna znanja
* metodičko – didaktička znanja: individualni pristup učeniku, učenje kroz eksperimente, interaktivno poučavanje, problemski zadaci i dr.

Nastavnici će svoja znanja multiplicirati u redovnu nastavu, čime će se kod učenika stvoriti efekt dvostruke mobilnosti. Oni će u sklopu mobilnosti posjetiti ukupno 5 tvrtki iz realnog sektora prehrambene industrije (Meatrading, Indústria de Carnes Labruge - Lda, Verde Basto - Sociedade Unipessoal, Castanheira Cos, Mirtiflor) u kojima će se upoznati sa ishodima i didaktičko – metodičkim pristupom. Upoznat će se s portugalskim sustavom strukovnog obrazovanja, novim metodama podučavanja i učenja te primjenom novih alata u podučavanju, s posebnim osvrtom na praktičnu nastavu.

**Uvjeti prijave:**

* nastavnici prehrambene grupe predmeta
* znanje engleskog jezika na B1 razini Europskog referentnog okvira za jezike
* položen stručni ispit
* aktivno sudjelovanje u aktivnostima škole i sudjelovanje na natjecanjima s učenicima
* motiviranost za redovito stručno usavršavanje i napredovanje
* spremnost na diseminaciju projektnih rezultata

**Potrebni dokumenti prilikom prijave:**

* Europass CV životopis na hrvatskom i engleskom jezik (<https://europass.cedefop.europa.eu/editors/hr/cv/compose>)
* popunjena prijavnica (obrazac u prilogu)
* motivacijsko pismo u kojem će nastavnik detaljno opisati osobne potrebe za stručnim usavršavanjem, očekivane ishode učenja, spremnost za širenje rezultata nakon mobilnosti i predložene načine širenja (<https://europass.cedefop.europa.eu/editors/hr/cl/compose>)

Životopise i prijavnice je potrebno poslati na mail ravnateljice ravnateljica@ppvs-ozanic.com najkasnije do **30. rujna 2019.**, nakon čega će uslijediti testiranje iz engleskog jezika.

Ukupan broj bodova ostvarenih na životopisu, prijavnici i testu engleskog jezika biti će glavni kriterij za odabir sudionika. O odabiru sudionika odlučiti će povjerenstvo sastavljeno od ravnateljice i dva člana.

Rezultati će biti objavljeni na školskoj web stranici i oglasnoj ploči Škole 07. listopada 2019. Nakon odabira sudionika mobilnosti organizirati će se kulturološke, jezične i pedagoške pripreme.

Rok za žalbe je 5 dana od objave rezultata Natječaja.

Za sva pitanja i dodatne informacije možete se obratiti ravnateljici Jeleni Gulan ili koordinatorima projekta Bruni Bišćan i Vesni Milanji.

U Zadru, 26. kolovoza 2019.

R A V N A T E LJ I C A:

Jelena Gulan, mag. ing.